Για εμπρησμό κατηγορείται 20χρονος αλλοδαπός που κατοικεί στο νησί της Λέρου, ο οποίος συνελήφθη από αστυνομικούς του Αστυνομικού Τμήματος Λέρου, αφού σε βάρος του σχηματίστηκε δικογραφία αυτόφωρης διαδικασίας για εμπρησμό.

Ειδικότερα, όπως προέκυψε στο πλαίσιο αστυνομικής έρευνας χθες το απόγευμα ο κατηγορούμενος ευρισκόμενος στην περιοχή Μερικιά Λέρου προκάλεσε πυρκαγιά, η οποία επεκτάθηκε και αποτέφρωσε πάνω από 40 στρέμματα δασικής πευκώδους έκτασης. Η πυρκαγιά τέθηκε υπό έλεγχο αργά χθες το απόγευμα από τις πυροσβεστικές δυνάμεις του νησιού με την συνδρομή ελικοπτέρου.

Ο συλληφθείς οδηγείται σήμερα στον εισαγγελέα Πρωτοδικών Κω.

Πηγή: ΑΠΕ-ΜΠΕ